24/05/2012 | Administración LocalMunicipal
Pontedeume
Aprobación definitiva expediente número 01/2012. Expediente de prescripción de obrigas pendentes de recoñecer de exercicios pechados

Con data do 14 de maio de 2012 ditouse a Resolución da Alcaldía nº 205, que literalmente se transcribe: “Con data do 6 de marzo de 2012 incoouse o expediente nº 01/2012: expediente de prescripción de obrigas pendentes de recoñecer de exercicios pechados. O Pleno do Concello, en sesión extraordinaria e urxente celebrada o 9 de marzo de 2012, aprobou inicialmente o expediente nº 01/2012: expediente de prescripción de obrigas pendentes de recoñecemento de exercicios pechados, por un importe total de 76.784,95 euros (SETENTA E SEIS MIL SETECENTOS OITENTA E CATRO EUROS CON NOVENTA E CINCO CÉNTIMOS). O dito expediente estivo exposto ao público por un prazo de 15 días hábiles, a contar dende o día seguinte ao da inserción do anuncio no BOP nº 50 do 13 de marzo de 2012. Durante o prazo de exposición, dende o 14 de marzo ata o 30 de marzo de 2012, presentouse unha alegación ao dito expediente por Nicolas Rafael Ghoudane Capitas (NRE 1562-28/03/2012), segundo consta no certificado do resultado de exposición ao público da secretaría municipal do 4 de abril de 2012. Despois de ver o informe da Intervención municipal do 14 de maio de 2012 no que se pon de manifesto que o expediente nº 01/2012: expediente de prescripción de obrigas pendentes de recoñecemento de exercicios pechados ten por obxecto determinar a prescripción das facturas pendentes de aprobación por parte do Concello de Pontedeume, respecto das cales transcorreu o prazo de catro ou cinco anos, en función da lexislación vixente en cada momento, sen que o acredor realizase ningunha actuación en reclamación da dita débeda. Motivo polo cal non proceden as alegacións presentadas por Nicolas Rafael Ghoudane Capitas, que se basean en que coa incoación do presente expediente o concello está recoñecendo a existencia dunha débeda, resultando de aplicación o artigo 25.1. b) LXO. Pois neste caso trátase de facturas respecto das cales non se ditou o correspondente acto administrativo de recoñecemento da obriga, e polo tanto non resulta de aplicación o artigo 25.1. b) LXO, tal e como se alega polo reclamante. No devandito informe conclúese que tendo en conta a documentación que obra no expediente, o tempo transcorrido e a normativa que resulta de aplicación, o acredor non exercitou o seu dereito á reclamación do recoñecemento e pagamento das devanditas facturas durante o prazo legalmente establecido, motivo polo cal debe aplicarse o instituto da prescripción. Polo tanto, ao non constar documentalmente ningunha reclamación, documento ou acto que puidese dar lugar á interrupción da prescripción, e ao afirmar expresamente nas alegacións formuladas que non existe ningunha reclamación frente á administración local, deben desestimarse as alegacións presentadas por Nicolas Rafael Ghoudane Capitas debido á prescripción das facturas reclamadas. En aplicación do que se dispón no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común, e de conformidade coas atribucións que me confire o artigo 21.1. s) da Lei 7/1985, do 2 de abril, reguladora das bases do réxime local, e a Base de execución nº 24 do orzamento do ano 2009, prorrogado para o ano 2012, RESOLVO: PRIMEIRO. Desestimar as alegacións formuladas por Nicolas Rafael Ghoudane Capitas (NRE 1562-28/03/2012), debido á prescripción das facturas reclamadas. SEGUNDO. Aprobar definitivamente o expediente nº 01/2012: expediente de prescripción de obrigas pendentes de recoñecemento de exercicios pechados, por un importe total de 76.784,95 euros (SETENTA E SEIS MIL SETECENTOS OITENTA E CATRO EUROS CON NOVENTA E CINCO CÉNTIMOS), segundo o seguinte detalle: TERCEIRO. Notificar o presente acordo á Nicolas Rafael Ghoudane Capitas para o seu coñecemento. CUARTO. Publicar no BOP o anuncio da presente resolución para que sirva de notificación aos interesados. QUINTO. Dar conta da presente resolución á Intervención Municipal para os efectos oportunos. Pontedeume, catorce de maio de dous mil doce. O ALCALDE; Asdo.- Gabriel Torrente Piñeiro. Dou fe: A SECRETARIA;” A presente resolución pon fin á vía administrativa e poderá ser recurrida potestativamente en reposición ante o mesmo órgano que a ditou no prazo dun mes dende a data de publicación do presente anuncio no BOP, ou ben ser impugnado no prazo de dous meses directamente ante a xurisdicción contencioso-administrativa. De presentar recurso de reposición, o prazo para recorrer en vía contencioso-administrativa será de dous meses, a contar dende o día seguinte ao da recepción da notificación da resolución expresa do recurso, ou de seis meses a contar dende o día seguinte a aquel no que o recurso de reposición debe entenderse presuntamente rexeitado. Así mesmo, poderá interpoñerse calquera outro recurso que se estime oportuno. Pontedeume, 14 de maio de 2012 O alcalde Asdo.: Gabriel Torrente Piñeiro